เรื่องร้องเรียน: ทางเดินช่วงถนนอโศกทั้ง2ฝั่ง สกปรกมาก มีกลิ่นลอยมาเป็นระยะ, ฟุตบาทหลุดร่อนเป็นระยะ เดินยากมากค่ะ ต่างชาติเยอะด้วย รบกวนหน่วยงานที่เกี่ยวข้องด้วยค่ะ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า ได้ดำเนินการล้างทำความสะอาดบริเวณดังกล่าวเรียบร้อยแล้ว ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ
ความเห็นของผู้แจ้ง: ขอบคุณเจ้าหน้าที่ทุกคนมากๆเลยค่ะ การประสานงานดีมาก ดำเนินการรวดเร็ว ขอบคุณที่ทำงานหนักเพื่อกทม.นะคะ 😊
พื้นที่: แขวงคลองเตย เขตคลองเตย กรุงเทพมหานคร